ประชาสัมพันธ์การยื่นแบบ และชำระภาษีท้องถิ่น ประจำปี พ.ศ.2568

	เทศบาลตำบลเกาะทวด ขอเชิญชวนในเขตเทศบาลตำบลเกาะทวด ชำระภาษีท้องถิ่นประจำปี พ.ศ.2568 ภายในเวลาที่กฎหมายกำหนด ดังนี้

1.ภาษีป้าย
สำหรับท่านที่ประกอบการค้าและมีป้ายติดตั้งอยู่หน้าร้าน หรือบริเวณสถานประกอบกิจการ หรือติดตั้งป้ายเพื่อประชาสัมพันธ์สินค้า หรือกิจการภายในเขตเทศบาลตำบลเกาะทวด เจ้าของป้ายมีหน้าที่ต้องมายื่นแบบแสดงรายการป้าย และชำระภาษีป้าย ภายในวันที่ 31 มีนาคม 2568
บทกำหนดโทษ
เจ้าของป้ายที่ไม่ยื่นแบบแสดงรายการป้ายภายในเวลาที่กฎหมายกำหนด ต้องเสียเงินเพิ่มร้อยละ 10 ของจำนวนเงินค่าภาษีป้าย

2. ภาษีที่ดินและสิ่งปลูกสร้าง
การจัดเก็บค่าภาษีที่ดินและสิ่งปลูกสร้าง เก็บจากเจ้าของทรัพย์สินที่มีการใช้ประโยชน์จากที่ดินและสิ่งปลูกสร้าง ที่ตนเป็นเจ้าของในเขตเทศบาลตำบลเกาะทวด สำหรับปี พ.ศ.2568 ให้เจ้าของทรัพย์สินที่ได้รับหนังสือแจ้งการประเมินภาษีที่ดินและสิ่งปลูกสร้างติดต่อชำระค่าภาษีภายในวันที่ 30 มิถุนายน 2568
บทกำหนดโทษ
เจ้าของทรัพย์สินที่ไม่ชำระภาษีที่ดินและสิ่งปลูกสร้าง ภายในเวลาที่กฎหมายกำหนด ท่านต้องเสียเบี้ยปรับสูงสุดร้อยละ 40 และเงินเพิ่ม ร้อยละ 1 ต่อเดือนของจำนวนค่าภาษีค้างชำระ
 
ช่องทางการชำระภาษี ดังนี้.-
1. ชำระภาษีที่ งานจัดเก็บรายได้ กองคลัง เทศบาลตำบลเกาะทวด โทร. 0-7546-6188
2. ชำระค่าภาษี โดยการสแกนบาร์โค้ด ซึ่งส่งไปพร้อมหนังสือแจ้งการประเมินภาษี (ภ.ด.ส.6)

สอบถามเพิ่มเติมได้ที่
1. กองคลัง เทศบาลตำบลเกาะทวด โทร. 0-7546-6188
2. Facebook : กองคลังเทศบาลตำบลเกาะทวด
3. Line : กองคลัง ทต.เกาะทวด
